Keegi arvab, et jube lõbus on meie tabelis suvaliselt numbreid muuta. Parandasin jälle ära. Kui see peaks jätkuma, siis pean seaded ikka nii panema, et ainult mina saan muuta ja teie näha. Siis annate lihtsalt siin teema all reedeti oma numbritest teada ja mina kannan tabelisse. Eriti jama on siis, kui juba palju andmeid sees ja keegi arvab, et on naljakas neid kustutada ja muuta.
Lugesin, et alustasite duelli. Olen kaaluabis täiesti uus ning vaatasin, et sobiksin oma näitajate poolest teie seltskonda päris hästi - kaal 72 ja pikkus 168. Praegune eesmärk oleks 60 kilogrammini jõuda.
Teid on küll koos juba päris palju, aga äkki siiski võtaksite enda sekka veel ühe duellitaja?
Oleksin ka huvitatud duellitamisest..Mina ka siin täiesti uus ja arvan, et kuna sai ennast kaalutud reedel ning kuna nädalavahetus läks täiesti puhates, siis võin praegu selle kaalunumbri siia ära kirjutada. Olen 173 cm pikk ja kaalun 73 kg.
Ingu ja Anny86, lisasin teid ka veel duellitabelisse.
Anny86 - mis on sinu eesmärk?
Märkisin algkaalu kuupäevaks homse kuupäeva. Niisiis alustame juba homme! Palun kirjutage kõik oma homsed kaalud siia, ma lisan tabelisse. Muutsin seadistused uuesti ära, sest ei taha näha seda nalja, et meie tabelis ootamatult mingi jama tekib lihtsalt mõne kiusliku inimese tõttu.
Lisasin ka lahtri KMI kohta. Palun andke siis sellest ka homme teada.
Nüüd siis teatan ka ametlikult, et duelli tabel on lukus ja rohkem osalejaid me juurde ei võta! Usun, et huvilisi on muudkui tulemas, aga tehke endale julgesti uus duell!
Täiesti uskumatu lugu nüüd juhtunud. Rääkisin oma sõbrantsile ka sellest keskkonnast ja läksin tema kaalu peale 10 min tagasi ja see näitas, et ma ei kaalu mitte 73 vaid hoopiski 75,5 kg Täiesti uskumatu...pean oma kaalu patareid ära vahetamama Nii kurb uudis ikka nüüd (((((( Seega Strix palun märgi minu kaaluks hoopiski 75,5 kg 73 asemel NUUKS
Kaalud näitavadki tihti erinevalt. Millise kaalu peal ennast regulaarselt kaaluma hakkad? Kasuta alati ühte kaalu, sest ega see number polegi nii tähtis, pigem kaalu muutus.
Võin muidugi muuta tabelis, aga äkki vahetad siis patareid ära, kui arvad, et asi selles ja kaalud homme hommikul uuesti. Kui näit hoopis erinev 73 kg-st, siis muudan ka tabelis ära.
Ma vahetasingi kodus just patareid ära ja see näitas ka, et 75,5 kg Ole nii kena ja vaheta tabelis jah see 73 siis 75,5 kg peale...Tahan, et kõik oleks õige ja nüüdsest kaalun ainult oma kaalu peal ennast. Eks tuleb hakata lihtsalt veel aktiivsemalt trenni tegema.
Tere!
Kui võib, siis liituksin teiega. Mõnda aega olen üksi pusinud, tõstaksin liitumisega motivatsiooni. Minu eilne, s.o 07.05.12 kaal oli 73,8 kg, pikkust on 172 cm, KMI eile 24,7 ja eesmärk oleks jõuda 65 kg peale.